

**Πρόσκληση εκδήλωσης ενδιαφέροντος για πρακτική άσκηση στην Επιτροπή Ανταγωνισμού**

Στην Επιτροπή Ανταγωνισμού, βάσει της παρ. 8 του άρθρου 21 του ν. 3959/2011 (ΦΕΚ 93/Α΄/20.04.2011), όπως ισχύει, μπορούν να απασχολούνται αμισθί νέοι επιστήμονες, προς απόκτηση πρακτικής εμπειρίας στον νομικό ή οικονομικό τομέα του ελεύθερου ανταγωνισμού και στην εφαρμογή νέων τεχνολογιών, οι οποίοι επιλέγονται προς τούτο με απόφαση της Ολομέλειας της Επιτροπής Ανταγωνισμού.

Κατόπιν των ανωτέρω, καλούνται οι ενδιαφερόμενοι (απόφοιτοι ή τελειόφοιτοι) νέοι επιστήμονες:

* Νομικής κατεύθυνσης *(με επιθυμητή ειδίκευση σε θέματα ανταγωνισμού, ευρωπαϊκού δικαίου ή διοικητικού δικαίου)*
* Οικονομικής επιστήμης (*με επιθυμητή ειδίκευση σε θέματα ανταγωνισμού, βιομηχανικής ιδιοκτησίας και οικονομετρίας)*
* Επιστήμης δεδομένων (*data scientists – επιθυμητή εξειδίκευση στον χειρισμό και στην ανάλυση αλγορίθμων και τεχνικών μηχανικής μάθησης και γενικότερα τεχνικές τεχνητής νοημοσύνης κατά προτίμηση βασισμένες σε οικονομικές και στατιστικές αρχές)*

να υποβάλουν έως και την **Δευτέρα 20.10.2025,** στην ηλεκτρονική διεύθυνση [protokolo@epant.gr](mailto:protokolo@epant.gr), σχετική αίτηση (συνημμένο υπόδειγμα), η οποία θα συνοδεύεται από αναλυτικό βιογραφικό σημείωμα και αντίγραφα τίτλων σπουδών.

Ο προβλεπόμενος χρόνος έναρξης της πρακτικής άσκησης είναι η **Δευτέρα 17.11.2025**. Η διάρκεια της πρακτικής άσκησης θα είναι από έξι (6) έως εννέα (9) μήνες.

Μετά το πέρας της άσκησης στην Επιτροπή Ανταγωνισμού, οι ασκούμενοι θα λάβουν βεβαίωση και συστατική επιστολή επιτυχούς ολοκλήρωσης της άσκησης στην Επιτροπή.

Για περισσότερες πληροφορίες οι ενδιαφερόμενοι μπορούν να απευθύνονται στην Γραμματεία της Γενικής Διεύθυνσης Ανταγωνισμού και στο Τμήμα Ανθρώπινου Δυναμικού της Επιτροπής Ανταγωνισμού (τηλ.: 210 88 09 326, -224, -220).

Επιπλέον, για μια σύντομη γνωριμία με τους ανθρώπους της Αρχής και το εργασιακό περιβάλλον μπορείτε να επισκεφθείτε τον ακόλουθο σύνδεσμο στο κανάλι της Επιτροπής Ανταγωνισμού στο YouTube <https://www.youtube.com/watch?v=QjAl-i1CflA>

Καλή επιτυχία σε όλους τους ενδιαφερόμενους!